section_heading: Kasniji razvoj
paragraph_text: Godine 2001. vlada Distrikta Brčko raspisala je međunarodni javni natječaj za izgradnju nove tržnice Arizona. Radovi su bili vrijedni oko 50 milijuna eura, a nova tržnica otvorena je u studenom 2004. Trenutačno na Arizoni posluje nešto više od dvije tisuće poslovnih jedinica (trgovina, kafića i sl.) te ondje svaki dan na posao dolazi između pet i šest tisuća ljudi. Ukupan prostor veličine je oko 40 tisuća kvadratnih metara.